gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl sv en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Onde vai parar o noso lixo electrónico?
Martes, terza feira, 27 de setembro de 2022
Europa produce toneladas cada ano
The Independent, Sky e Greenpeace seguiron un vello aparello de televisión que chegou a Nixeria, cando nunca debería ter saído do Reino Unido.
Redacción - 10:30 28/02/2009
Tags: África compoñentes electrónica Greenpeace lixo Nixeria reciclaxe Reino Unido Sky The Independent
No mercado de televisores, en Lagos / Imaxe: Greenpeace
Chegou cun pequeno dispostivo GPS adherido a un vello aparello de televisión abandonado nun vertedeiro británico para saber onde vai o lixo do Reino Unido.
Días despois de ser depositado o televisor, a carcasa electrónica daba sinais de vida: estaba en Lagos, capital de Nixeria, noutro continente cara o sur, en África. Alí, homes, mulleres e nenos e nenas recollen todo tipo de lixo electrónico chegado de Europa e Asia, atopándose, cada día, con substancias tan perigosas coma o cadmio, o chumbo e o mercurio.
Centos de milleiros de fogares europeos producen todos os meses varias toneladas de lixo tóxico e refugallos electrónicos, que, de acordo coas leis ambientais da Unión Europea, deberan ser tratados por empresas dedicadas a este eido. Mais, nunha investigación conxunta desenvolvida pola cadea de televisión Sky, o xornal The Independent e a organización ecoloxista Greenpeace, sóubose que a realidade era máis ben outra. Moitos dos televisores, computadores, móbiles e todo tipo de lixo electrónico producido no Reino Unido metíanse nun contedor, despachábanse para África e acababan, a ceo aberto, en barrios feitos de lata en cidades de Nixeria ou Gana.
Segundo esta denuncia, o televisor en cuestión, que ía equipado co dispositivo de localización por satélite, debera ter terminado nun centro de reciclaxe de Basingstoke (no condado de Hampshire, no sudoeste de Londres), a onde foi levada e, segundo contan en The Independent, se se cumprisen as leis de protección ambiental, non debera ter saído do país. Mais o que aconteceu foi moi diferente: o aparello foi comprado por un maiorista londinense -un dos centros de comerciantes que mercan unha grande parte das 940 mil toneladas de lixo doméstico que producen os británicos cada ano-, e terminou no mercado de refugallos de Alaba, en Lagos, ao que cada día chegan perto de 15 contedores cargados con este material, oriundos de Europa e Asia.
De acordo co que contan en The Independent, polo menos un terzo deste material é automaticamente desmontado e deitado en lixeiras, onde un monte de xente termina por retirar das carcasas as partes electrónicas que aínda quedan, e que sexa rendíbeis. Deste xeito, co aparello esbandallado, os traballadores fican expostos a metais pesados coma o mercurio, o chumbo e o cadmio, así como a todo un cóctel de dioxinas.
A noticia na web de Greenpeace no Reino Unido (en inglés)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto